Megvan a sikeres modell a NER lebontására | Prokontra
Megvan a sikeres modell a NER lebontására
Márki-Zay Péter , a Mindenki Magyarországa Mozgalom elnöke (Forrás: hvg.hu/Túry Gergely)
A Mindenki Magyarországa Mozgalmat 2018. novemberében alapította meg a hódmezővásárhelyi polgármester, Márki-Zay Péter. Célja, hogy az idei önkormányzati választásokon mindenhol egyetlen esélyes ellenzéki jelölt álljon ki a kormánypárti politikusokkal szemben -ez a kulcs a NER lebontására.
A polgármester hvg-nek adott interjújában arról beszélt, hogy most jön el az ő idejük: ellenállással és az önkormányzati választásokkal lebontható a Nemzeti Együttműködés Rendszere (NER). Megvan a sikeres modell, ami alapján esély van az ellenzéki győzelemre.
Felépült a Halálcsillag, de van ellene gyógymód
A Márki-Zay az interjúban elmondta, hogy a decemberi, sípolós, „cöfcözős” ellenzéki akció a parlamentben ugyan nem az ő stílusa, de nem ettől vált bohózattá a parlamenti ülés. Már az is azzá tette, hogy a fontos jogszabályokat kizárólag egyetlen párt fogadta el. Mint mondta: „Ha az ellenzéki munka bohózatnak tűnik, akkor emlékezzünk arra, hogy a kormányzati munka is az.”
A Mindenki Magyarországért Mozgalom célja, hogy elérjék azt az ellenzéki összefogást, amelyet az országos választásokon nem próbáltak ki. Úgy gondolja, az akkori (a 2018-as országgyűlési választások -a szerk.) ellenzéki kudarc oka az volt, hogy nem léptek vissza a pártok egymás jelöltjeinek javára. Számokkal bizonyítható, hogy ha ezt megtették volna, nem sikerült volna a kormánypártnak megszereznie a kétharmados többséget.
Mostanra azonban még nehezebb a helyzet, mert három olyan tényező is teljesült a Fidesz számára, amely tavasszal még nem volt meg: a források megvonásával zsarolják/büntetik az önkormányzatokat, a HírTV megszűnt, valamint jönnek a közigazgatási bíróságok, amely a bíróságok függetlenségét erősen veszélyeztetik. Tulajdonképpen felépült a Halálcsillag– véli a polgármester.
A hódmezővásárhelyi polgármester szerint ma már szinte lehetetlen demokratikus úton leváltani a Fideszt. Minden fontos eszköz: pénz és emberi erőforrások az ő kezükben van. Akár naponta is, bármilyen módon átírhatják a választójogi törvényt. Éppen ezért egy országos hálózatot akarnak létrehozni az őszi, önkormányzati választásokra. Ebben bárki benne lehet, legyen az akármelyik ellenzéki párt tagja, vagy civil, az eddig a politikától magukat távoltartók, illetve a Fidesz-ben csalódottak.
Márki-Zay Péter szerint megvan a sikerrecept, amely nem más, mint a hódmezővásárhelyi modell. Véleménye szerint ez az, „ …ami legnagyobb eséllyel sikerre vezethet. Azaz egy független, de a bal- és jobboldali, és akár a fideszes szavazók számára is elfogadható jelöltnek van esélye.”
Minél szélesebb és stabilabb ellenzési összefogás kell (Forrás: Demokrata)
Egy bírósági ügyben való érintettsége is szárnyra kelt
A hódmezővásárhelyi polgármester feleségének neve az utóbbi napokban egy másik ügy kapcsán bekerült a sajtóba. A Budapest Környéki Törvényszék egy évekkel ezelőtti ügyben folytat eljárást, amelyben meghalt egy csecsemő. Egyes médiumok is megemlítették a hódmezővásárhelyi első embernek és nejének nevét ezzel összefüggésben. Az ügyben való érintettségükkel kapcsolatban Márki-Zay Péter a saját facebook-oldalán így írt :
„Az ellenem indított LEJÁRATÓKAMPÁNY, kártérítési perek, hamis idézetekkel operáló Soros-plakátok tendenciáját erősíti ez a cikk is, amit a kormánypárti média nagy örömmel vett át és osztott meg. Árulkodó jel, hogy a Mindenki Magyarországa Mozgalom indulása óta tovább erősödtek a támadások – ez mutatja, hogy mennyire tart a hatalom egy a korrupció, a jogtiprások és a bűnözők Magyarországra telepítése ellen egységesen fellépő ellenzéktől.”
Ha olyan erős, védje meg magát
Márki-Zay Péter jelentős helyet foglal el az ellenzéki politikai életben. Érthető, ha személyét megpróbálják nem túl szép színben feltüntetni, népszerűségét csökkenteni, korlátozni, támadásokat indítani ellene. Nem kezdő politikus, így nyilvánvalóan tudja, hogy élete ki van téve hasonló attrocitásoknak.
Ugyanakkor megfelelően kezelnie is tudni kell a hasonlóan kellemetlen helyzeteket, és nem mindig könnyű megvédenie magát az embernek, ha erősen támadják. Márki-Zay Péternek lehet, hogy sikerülni fog ez is.
Ellenzési összefogásMárki-Zay PéterMindenki Magyarországa MozgalomÖnkormányzati választások